CELEX: 32009R0378
Language: hu
Date: 2009-05-08 00:00:00
Title: A Bizottság 378/2009/EK rendelete ( 2009. május 8.) a Bacillus cereus var. toyoi készítmény nőstény tenyésznyulaknak szánt takarmány-adalékanyagként történő új felhasználásának engedélyezéséről (az engedély jogosultja: Rubinum S.A.) (EGT-vonatkozású szöveg)

9.5.2009   
            
            
               HU
            
            
               Az Európai Unió Hivatalos Lapja
            
            
               L 116/3
            
         
      A BIZOTTSÁG 378/2009/EK RENDELETE
   
   (2009. május 8.)
   a Bacillus cereus var. toyoi készítmény nőstény tenyésznyulaknak szánt takarmány-adalékanyagként történő új felhasználásának engedélyezéséről (az engedély jogosultja: Rubinum S.A.)
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet az adalékok takarmányban történő felhasználásának engedélyezéséről, valamint az engedélyek megadásának feltételeiről és eljárásairól rendelkezik.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Bacillus cereus var. toyoi NCIMB 40112/CNCM I-1012 mikroorganizmus-készítmény nőstény tenyésznyulaknak szánt takarmány-adalékanyagként való új felhasználásának engedélyezésére vonatkozik.
            
         
               (4)
            
            
               A mikroorganizmus-készítmény két hónapnál fiatalabb malacoknál és kocáknál történő használatát a 256/2002/EK bizottsági rendelet (2), a malacoknál és a hízósertéseknél történő használatát az 1453/2004/EK bizottsági rendelet (3), a hízómarháknál történő használatát a 255/2005/EK bizottsági rendelet (4), a hízónyulaknál és brojlercsirkéknél történő használatát az 1200/2005/EK bizottsági rendelet (5), a (két hónapos) malacoknál és kocáknál történő használatát az 1143/2007/EK bizottsági rendelet (6) korlátlan időre engedélyezte, a hízópulykáknál történő használatát pedig a 166/2008/EK bizottsági rendelet (7) 10 évre engedélyezte.
            
         
               (5)
            
            
               A nőstény tenyésznyulaknál történő engedélyezés iránti kérelmet új adatokkal támasztották alá. Az Európai Élelmiszerbiztonsági Hatóság (a továbbiakban: hatóság) 2008. december 9-i véleményében megállapította, hogy a Bacillus cereus var. toyoi (NCIMB 40112/CNCM I-1012) mikroorganizmus-készítmény nincs káros hatással sem az állatok, sem az emberek egészségére, sem pedig a környezetre (8). A hatóság véleménye szerint a készítmény használata ezen újabb állatkategória tekintetében is biztonságos, és igen kedvező hatást gyakorol az állatok általános termékenységére, és csökkenti az állatkölykök elhullási arányát a laktációs időszak alatt. A hatóság szerint nem szükséges elrendelni a forgalomba hozatalt követő egyedi nyomon követést. A hatóság az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag analitikai módszeréről szóló jelentést is ellenőrizte.
            
         
               (6)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. május 8-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 41., 2002.2.13., 6. o.
   
      (3)  HL L 269., 2004.8.17., 3. o.
   
      (4)  HL L 45., 2005.2.16., 3. o.
   
      (5)  HL L 195., 2005.7.27., 6. o.
   
      (6)  HL L 256., 2007.10.2., 23. o.
   
      (7)  HL L 50., 2008.2.23., 11. o.
   
      (8)  The EFSA Journal (2008) 913., 1–13.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4b1701
               
               
                  Rubinum S. A.
               
               
                  
                     Bacillus cereus var. toyoi
                  
                  NCIMB 40112/CNCM I-1012
               
               
                  
                               
                           
                           
                              Az adalékanyag összetétele:
                              
                                 Bacillus cereus var. toyoi készítmény, amely legalább 1 × 1010 CFU/g adalékanyagot tartalmaz
                           
                        
                               
                           
                           
                              A hatóanyag jellemzése:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Analitikai módszer (1)
                              
                              Számlálás: lemezen számlálásos módszer és azonosítás triptontartalmú szója-agar alkalmazásával és a takarmányminták előmelegítésével: pulzáló erőterű gél-elektroforézis (PFGE)
                           
                        
               
                  Nőstény tenyésznyulak
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Biztonsági okokból kezeléskor védőszemüveg és kesztyű viselése kötelező.
                           
                        
                              3.
                           
                           
                              Az alábbi megengedett kokcidiosztatikumot tartalmazó összetett takarmányokban alkalmazható: robenidin.
                           
                        
                              4.
                           
                           
                              Nőstény tenyésznyulaknál történő használatra, a fedeztetéstől az elválasztási időszak végéig.
                           
                        
               
                  2019. május 29.
               
            
         (1)  Az analitikai módszerek részletes leírása a közösségi referencialaboratórium honlapján található meg: www.irmm.jrc.be/crl-feed-additives